গাজীপুরের অতিরিক্ত পুলিশ সুপার মো. রাসেল শেখ জানান, বেলা সাড়ে ১১টার দিকে গাজীপুরের টঙ্গীর কলেজগেট, কোনাবাড়ি এবং চান্দনা চৌরাস্তা এলাকায় বিক্ষোভে নামে বিভিন্ন কলেজ, স্কুলের শত শত শিক্ষার্থীরা। এ সময় তারা বিক্ষোভ মিছিল ও মানববন্ধন পালন করে। একপর্যায়ে তারা ঢাকা-টাঙ্গাইল ও ঢাকা-ময়মনসিংহ মহাসড়ক অবরোধ সৃষ্টি করে। ফলে এই দুই মহাসড়কে যানবাহন চলাচল বন্ধ হয়ে যায়। পরে পুলিশ ঘটনাস্থলে এসে শিক্ষার্থীদের বুঝিয়ে নিবৃত্ত করার চেষ্টা করেন এবং দুপুর দেড়টার দিকে শিক্ষার্থীরা অবরোধ তুলে নিলে যানবাহন চলাচল স্বাভাবিক হয়।